als_Latn dik_Latn sag_Latn
Në Prishtinë sot nis Panairi i 19’të i Librit i cili do zgjatë deri më 11 qershor. Panairi do mbahet në ambientet e Pallatit të Rinisë, organizuar nga Shoqata e Botuesve të Kosovës.
Hapja e Panairi bëhet në ora 18:00 dhe do të jetë i hapur për vizitorë çdo ditë, nga 9.00-20.00.
Duke qenë panair tashmë me traditë të konsoliduar, në prag të jubileut të 20’të, do të ketë edhe një varg aktivitetesh, të cilat përkojnë me përvjetorë të mëdhenj të personaliteteve letrare shqiptare dhe botërore.
Në këtë Panairi do të ketë edhe mysafirët e nderit, shkrimtarë të shquar shqiptarë dhe të huaj. Pritet të marrin pjesë rreth 100 botues nga Kosova, Shqipëria, Maqedonia dhe Diaspora.
Panairi do të jetë i hapur për vizitorë çdo ditë, nga 9.00-20.00. Hyrja për vizitorë: Gratis.
Numri i titujve të rinj, rreth 1100-1200. Numri i titujve të viteve të fundit, rreth 4000. Panairin pritet ta vizitojnë rreth 40000 vizitorë: studentë, nxënës të shkollave të mesme dhe fillore të Kosovës, qytetarë dhe personalitete të shquara nga jeta akademike, letrare, politike e intelektuale e Kosovës./gazetametro.net
als_Latn als_Latn als_Latn als_Latn als_Latn als_Latn